ΓΡΑΠΤΗ ΕΡΩΤΗΣΗ E-3669/01

υποβολή: Mara Sornosa Martnez (PSE) προς την Επιτροπή

(15 Ιανουαρίου 2002)

Θέμα: Νέα περιβαλλοντική επίθεση κατά του προστατευόμενου Βάλτου Pego-Oliva στην Ισπανία

Ο Βάλτος Pego-Οliva, ένας από τους σημαντικότερουςγρότοπους της Ισπανίας ο οποίος θεωρείται προστατευόμενη περιοχή τόσο από τις αρχές της αυτόνομης διοικητικής περιφέρειας όσο και από τη ευρωπαϊκή νομοθεσία (ζώνη ειδικής προστασίας — ΖΕΠ — η οποία λαμβάνει χρηματοδότηση στο πλαίσιο του προγράμματος LIFE), εξακολουθεί να παρουσιάζει σοβαρά προβλήματα περιβαλλοντικήςποβάθμισης. Τα προβλήματα αυτά, τα οποία έχουν ήδη επισημανθεί με τις ερωτήσεις Ε-1526/99(1), Ε-0349/99(2), Ε-3006/98(3), Ε-3831/97(4), Ε-2834/97(5), Ε-1387/96(6) και Ε-2897/01(7), αποτέλεσαν λόγο για να απευθυνθεί η Επιτροπή προς τις ισπανικές αρχές σχετικά με τη διεξαγωγή έρευνας. Η ερωτώσα δεν έχει ενημερωθεί για τις τελευταίες λεπτομέρειες της εν λόγω έρευνας ούτε για την τελική απόφαση της Επιτροπής σχετικά με το θέμα αυτό.

Εν τούτοις, συνεχίζεται ηποβάθμιση αυτού του φυσικού χώρου· συγκεκριμένα οι κάτοικοι της περιοχής Revolta του Δήμου Οliva κατήγγειλαν προσφάτως ότι ένα παράνομο αποξηραντήριο πορτοκαλιών ρυπαίνει τα νερά του φυσικού πάρκου του Βάλτου Pego-Oliva. Όπως μπόρεσαν να αποδείξουν οι κάτοικοι, τογρό που προκύπτει από τη διαδικασία αποσύνθεσης των πορτοκαλιών χύνεται κατευθείαν στονδροφόρο ορίζοντα

της περιοχής. Συνεπεία τούτου, μπορεί κανείς, και με μια απλή επίσκεψη στη μολυσμένη ζώνη, να διαπιστώσει την ύπαρξη νεκρών ζώων γύρω από το αποξηραντήριο. Μολονότι αυτό το αποξηραντήριο πορτοκαλιών δεν διαθέτει άδεια του Δήμου, ο δε ιδιοκτήτης του έχει καταδικασθεί στο παρελθόν για οικολογικά αδικήματα, τα λύματα εξακολουθούν να θέτουν σοβαρό κίνδυνο για τα ενδιαιτήματα και τα προστατευόμενα είδη του Πάρκου.

Η περίπτωση του αποξηραντηρίου της περιοχής Revolta συνιστά ένα νέο χτύπημα που έρχεται να προστεθεί στις ισχυρές επιθέσεις που δέχεται το περιβάλλον του Πάρκου από όπου έχουν ήδη εξαφανισθεί τα μισά από τα είδη πτηνών που διαβιούσαν σε αυτό ενώ εξακολουθούν να απειλούνται πολυάριθμα είδη, ακόμη και είδη ιχθύων, λόγω της έντονης γεωργικής δραστηριότητας η οποία περιλαμβάνει και εκχύσεις γεωργικών φυτοφαρμάκων.

Με ποιο τρόπο σκοπεύει η Επιτροπή να παρέμβει ενώπιον των ισπανικών αρχών προκειμένου να αναχαιτισθούν οι επιθέσεις κατά του Βάλτου Pego-Oliva και να επιτευχθεί η επαρκής προστασία αυτού του φυσικού χώρου·

(1) ΕΕ C 27 E της 29.1.2000, σελ. 109.

(2) ΕΕ C 341 της 29.11.1999, σελ. 97.

(3) ΕΕ C 142 της 21.5.1999, σελ. 68.

(4) ΕΕ C 187 της 16.6.1998, σελ. 64.

(5) ΕΕ C 134 της 30.4.1998, σελ. 23.

(6) ΕΕ C 356 της 25.11.1996, σελ. 33.

(7) ΕΕ C 134 E της 6.6.2002.

Απάντηση της κας Wallstrm εξ ονόματος της Επιτροπής

(4 Μαρτίου 2002)

Το Αξιότιμο Μέλος παρακαλείται να αναφερθεί στην απάντηση που έδωσε η Επιτροπή στην γραπτή του ερώτηση E-2897/01(1) σχετικά με τις ενέργειες στις οποίες προέβη η Επιτροπή για να αποφευχθεί ηποβάθμιση του Marjal de Pego-Oliva, στην Ισπανία.

Πέραν τούτου, πρέπει ναπενθυμιστεί ότι η Επιτροπή εξέτασε το πρόβλημα τηςποβάθμισης του φυσικού αυτού τόπου, επανειλημμένως. Στο πλαίσιο αυτής της εξέτασης, οι ισπανικές αρχές ερωτήθηκαν, ώστε να επαληθευθεί κατά πόσον, στη συγκεκριμένη περίπτωση, τηρήθηκε η κοινοτική νομοθεσία. Οι απαντήσεις των αρχών αποτέλεσαν αντικείμενο ενδελεχούς εξέτασης, βάσει της οποίας δεν κατέστη εφικτό να διαπιστωθεί παράβαση της εκτελεστικής νομοθεσίας.

Τα νέα στοιχεία, τα οποία το Αξιότιμο Μέλος, φέρει σε γνώση της Επιτροπής, στην παρούσα γραπτή ερώτηση, δεν επιτρέπουν να συναχθεί το συμπέρασμα ότιπήρξε σημαντική αρνητική επίπτωση στον προστατευόμενο αυτόν χώρο. Για το λόγο αυτόν, ελλείψει ακριβέστερων πληροφοριών που θα επέτρεπαν να διαπιστωθεί η μη τήρηση, από την πλευρά των ισπανικών αρχών, τωνποχρεώσεων πουπέχουν δυνάμει του κοινοτικού δικαίου, η Επιτροπή αδυνατεί να παρέμβει εκ νέου στο ζήτημα αυτό.

(1) ΕΕ C 134 E της 6.6.2002.